Diari Oficial de la Generalitat Valenciana


Sumari del DOGV 8926, del 15-10-2020 (2020/7953)

RESOLUCIÓ de 24 de setembre de 2020, de la Conselleria d'Hisenda i Model Econòmic, per la qual s'autoritza una ampliació de crèdit, en virtut del que es preveu en l'article 48 de la Llei 1/2015, d'hisenda pública, del sector públic instrumental i de subvencions, i en l'article 22.1.i de la Llei 10/2019, de pressupostos de la Generalitat per a l'exercici 2020, en els capítols 3 i 6 del programa 121.20, Alta direcció i serveis generals, de la Presidència de la Generalitat, per import global de 2.000.000 d'euros.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8926

Data del DOGV
:   15-10-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/7953


Data del document
:   24-09-2020

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 24 de setembre de 2020, de la Conselleria d'Hisenda i Model Econòmic, per la qual s'autoritza una ampliació de crèdit, en virtut del que es preveu en l'article 48 de la Llei 1/2015, d'hisenda pública, del sector públic instrumental i de subvencions, i en l'article 22.1.i de la Llei 10/2019, de pressupostos de la Generalitat per a l'exercici 2020, en els capítols 3 i 6 del programa 121.20, Alta direcció i serveis generals, de la Presidència de la Generalitat, per import global de 2.000.000 d'euros. [2020/7953]  
La Sentència número 250/17, de la Secció 4 de la Sala Contenciosa Administrativa del Tribunal de Justícia de la Comunitat Valenciana, estima parcialment el recurs contenciós administratiu interposat per la mercantil YOTU, SA, contra l'acord del Jurat Provincial d'Expropiació Forçosa de València de 27 de maig de 2014, en matèria de determinació de preu just de parcel·la inclosa en el Pla parcial per a l'àrea NPT-6 , Ciutat de les Ciències de València, que li reconeix el dret a ser indemnitzada en un preu just per valor d'1.615.170,95 euros, més els interessos legals.  
Per tractar-se de despeses incloses en els supòsits recollits en l'article 22 de la vigent llei de pressupostos, i amb la finalitat d'atendre l'execució de la sentència esmentada, correspon incrementar la dotació del capítol 6 del programa 121.20, Alta direcció i serveis generals, per import d'1.615.170,95 euros, per a la inclusió del projecte «RE000 Expropiacions», en el seu annex d'inversions, per aquest import, així com incrementar el capítol 3 del mateix programa, per import de 384.829,05 euros, a finançar a càrrec de la previsió de resultat de l'exercici corrent.  
En conseqüència, i en virtut del que es disposa en l'article 22.2 de la Llei 10/2019, de pressupostos de la Generalitat per a l'exercici 2020, i el que preveu l'article 48 de la Llei 1/2015, d'hisenda pública, del sector públic instrumental i de subvencions, la Conselleria d'Hisenda i Model Econòmic adopta la següent resolució:  
  
Primer  
Autoritzar una ampliació de crèdit en les aplicacions i pels imports següents:  
  
Aplicació Import  
13.56.25.287.31.5 384.829,05  
89.43.56.197.92.5 1.615.170,95  
Total 2.000.000,00  
  
  
  
Segon  
Autoritzar la inclusió, en l'annex d'inversions reals del programa 121.20, Alta direcció i serveis generals, del projecte «RE000 Expropiacions».  
  
València, 24 de setembre de 2020.- El conseller d'Hisenda i Model Econòmic: Vicent Soler i Marco.